Designer+-+Erik+Magnussen

=**Erik Magnussen (f.1940) - mannen som designet Steltonfirmaets verdenskjente termokanne. **= - av Anna Guttormsgaard Engh

Steltonfirmaet ble grunnlagt i 1960 og samarbeidet med den danske arkitekten og designeren Arne Jacobsen. "Ideen var å skape en serie brukskunst hvor sammenhengen mellom de enkelte delene utgjorde en harmonisk helhet" ([|designspirit.no]) Etter Arne Jacobsen sin død i 1971 samarbeidet Erik Magnussen med firmaet og han designet en termokanne i rustfritt stål med den unike vippeproppen. Kannen ble introdusert i 1977 og er i dag et av Steltons mest solgte produkter.

Erik Magnussen Ble født i 1940 i København. Allerede som 16-åring ble han tatt opp på Kunsthåndværkerskolens keramikklinje. Etter utdannelsen arbeidet han hos Bing & Grøndahls porcelænsfabrikk der han utviklet bestikk. Han ønsket å forenkle og fornye de klassiske bruksformene ved bestikk. Etterhvert ble Magnussen mer opptatt av utformingen av flere vanlige bruksgjenstander og utviklet flere kjøkkenartikler, sykehusutstyr, belysning, møbler og inventar m.m. Hans produkter er utstilt på museer verden over og han har fått mange priser for sitt design.

Magnussens design er preget av at han driver en systematisk analyse av alle omstendigheter rundt eget produkt. Først selve funksjonen, deretter produksjonforhold og muligheter, alltid for å komme frem til den enkleste løsningen. På denne måten har har det ofte vist seg at produktene hans har fått sitt egne gjenkjennbare uttrykk. Stelton-kannen kan stå som et eksempel på Magnussens talent for industriell formgivning. Den er fremstilt i millioner av eksemplarer og er blitt folkeie lang utover Danmarks grenser. ( Kunstindeks Danmark og Weilbachs kunstnerleksikon )

Steltonkannen står som eksempel på Maggnussens sofistikerte enkelhet, stramhet og klarhet. Termokannen produseres i lik form som den ble designet i 1977, med glassinnsats og vippepropp for at det skal være enkelt å helle samtidig som kannen holder innholdet varmt. Ved å utvikle en kanne i halv størrelse i 1986, utvikle nye farger til ulike årssesonger og produsere produkter som passer til (brødposer, servietter m.m) er det et produkt som fortsatt selger godt for Stelton-firmaet.

__Kilder:__
Nasjonalmuseets utstillingsprogram for 2011 Stelton.dk Designspirit.no Kunstindeks Danmark og Weilbachs kunstnerleksikon Erik Magnusson - Wikipedia